છેલ્લાં કેટલાક દિવસોમાં જમ્મુની આંતરરાષ્ટ્રીય સરહદ પર પાકિસ્તાનના ફાયરિંગમાં બીએસએફના બે જવાનો શહીદ થયા છે. આ ઉપરાંત નાગરિકોનાં પણ મોત થયા છે. કાશ્મીરના આર.એસ.પુરા અને અર્નિયા સેક્ટરમાં પાકિસ્તાની રેન્જર્સે ૧૭ મેની રાત્રે ફાયરિંગ કર્યું હતું, જેમાં બીએસએફના જવાન ૨૮ વર્ષીય સીતારામ ઉપાધ્યાય શહીદ થઈ ગયા હતા અને ચાર નાગરિકોનાં મોત થયા હતા. આ ઘટના પછી બીએસએફ વધારે આક્રમક બન્યું હતું.